**PÁLYÁZATI FELHÍVÁS**

**a helyi szellemi és tárgyi értékek, örökségek felkutatására, dokumentálására**

Szigetszentmiklós 750 éves település a Ráckevei Duna-ág partján.

A Kis-Duna mente fekvéséből, a kistérség természeti-, és kulturális adottságaiból, épített örökségeiből és a különböző népcsoportok által meghonosodott hagyományaiból adódóan ez idáig is változatos programkínálatot és szabadidő-eltöltési lehetőséget kínált úgy helyi lakosság, mind pedig az ide érkező látogatók számára. Az egyes települések, így Szigetszentmiklós is az eddig kihasználatlan lehetőségeinek jövőbeli hasznosításával tovább gazdagíthatja bemutatható értékeinek tárházát.

**A PÁLYÁZAT CÉLJA**

Az épített örökségek és a helyi (kistérségi) hagyományok, mint a magyar kultúra értékeinek védelme, megőrzése, dokumentálása és bemutatása, valamint a helyi identitás és nemzeti azonosságtudat megszilárdítása érdekében Szigetszentmiklós Városa létrehozta a Települési Értéktár Bizottságot, amely szervezi a településen és vonzáskörzetében fellelhető nemzeti értékek azonosítását.

A Bizottság 2014. március 6-ai nyílt ülésén az alábbi nemzeti értékeket felvette a Települési Értéktárba és javaslatot tesz a Megyei Értéktárba való felvétel érdekében:

* Az Árpád-kor helytörténeti jelentősége a Csepel-szigeten (kulturális örökség szakterület)
* A Ráckevei Duna-ág úszólápjai és élővilága (természeti környezet szakterület)

**Jelen pályázatban olyan munkákat várunk, amelyben a diákok Szigetszentmiklóson fellelhető, általuk értéknek vélt szellemi vagy tárgyi megjelenéseket fizikailag is körülhatárolható módon (írásos anyag és pl. fénykép, videó, interjú, prezentáció…stb.) dokumentálják, majd bemutatják a Települési Értéktár Bizottságnak.**

**A PÁLYÁZAT BENYÚJTÁSÁRA JOGOSULTAK KÖRE**

Szigetszentmiklóson élő és/vagy tanuló középiskolás diákok (előkészítő osztály és 1-4. évfolyam) egyénileg, vagy max. 3 fős csoport(ok)ban.

Egy intézményből / évfolyamból / osztályból több diák / csoport pályázhat.

**JELENTKEZÉS HATÁRIDEJE ÉS MÓDJA**

Jelentkezni a mellékelt regisztrációs lap kitöltésével és határidőben történő visszaküldésével lehetséges. Pályázat csak attól az egyéntől / csoporttól fogadható be, aki a regisztrációs lapot kitöltötte, visszaküldte.

A pályázatra való jelentkezés díjmentes.

Jelentkezés határideje: **2014. április 25. (23:59)**

A pályázaton résztvevők maximális létszáma: **40 fő**

**Egy témával kapcsolatban maximum 2 pályázat fogadható be.**

Információ és a jelentkezési lapok leadásának módja illetve helye:

Elektronikusan: [ertektarszigetszentmiklos@gmail.com](mailto:ertektarszigetszentmiklos@gmail.com), VAGY

Személyesen: Városi Könyvtár és Közösségi Ház (Szigetszentmiklós, Tököli út 19.) az alábbi nyitva tartási időben (H-CS: 11-18 óra, Sz: 9-13 óra)

A pályázat teljes dokumentációja innen letölthető:

[www.sargahaz.com](http://www.sargahaz.com), [www.a-tdm.hu](http://www.a-tdm.hu)

**PÁLYÁZAT BENYÚJTÁSÁNAK HATÁRIDEJE ÉS MÓDJA**

A pályázat beadási határideje: **2014. május 5.**

A pályázatokat a vonatkozó mellékletekkel együtt elektronikus, VAGY nyomtatott formában személyesen lehet beadni.

Elektronikus leadás: [ertektarszigetszentmiklos@gmail.com](mailto:ertektarszigetszentmiklos@gmail.com) címre

Nagyméretű melléklet (film, kép, hanganyag, prezentáció) esetén javasolt a személyes leadás.  
A különféle adathordozókon érkező pályázatok a beadáskor azonnal számítógépre lesznek mentve, az adathordozók ezt követően azonnal visszaadásra kerülnek.

Nyomtatott formában történő leadás: Városi Könyvtár és Közösségi Házban (Szigetszentmiklós, Tököli út 19.) az alábbi nyitva tartási időben (H-CS: 11-18 óra, Sz: 9-13 óra)

**A PÁLYÁZAT FORMÁJA**

A beadott pályázatok két részből állnak:

1. Szöveges leírás

Terjedelem és forma: a mellékelt pályázati adatlapon, minimum 1 gépelt oldal maximum 12-es betűmérettel, normál sortávolsággal és margóval.

A szöveges részen fel kell tüntetni a pályázó/pályázók nevét és utalni kell a melléklet típusára.

1. Melléklet

Lehet hangfelvétel (pl. interjú), videofelvétel (tárgyról vagy személyről), képfelvétel (nyomtatott vagy elektronikus, színes vagy fekete-fehér), prezentáció stb. A mellékleten vagy a mellékletben egyértelműen jelölni kell a pályázati témát.

**PÁLYÁZAT ELBÍRÁLÁSA, DÍJAZÁSA**

A megadott határidőn belül leadott pályázatokat a Települési Értéktár Bizottság értékeli.  
A pályázat nem verseny, mindazonáltal a legjobbnak ítélt 3 pályamunkát a Bizottság értékelni fogja.

A pályázati munka zárásaként május 10-én a résztvevők a bizottság és egymás előtt egy prezentáció keretében szóban is előadják pályamunkáikat, valamint május 11-én részt vesznek egy egész napos kiránduláson, melynek keretében a Pannonhalmi Apátságba – mint a Magyar Értéktárban szereplő egyik nemzeti értékünk helyszínére – látogatnak el.

**EGYÉB TUDNIVALÓK**

Jelen felhívás mellékleteként az alábbi dokumentumok találhatóak meg:

1. Regisztrációs lap
2. Témajavaslatok
3. Pályázati adatlap
4. Segédlet – Nemzeti értékek és Hungarikumok

**INFORMÁCIÓ**

Pályázati dokumentáció: [www.sargahaz.com](http://www.sargahaz.com), [www.a-tdm.hu](http://www.a-tdm.hu)

A pályázattal kapcsolatos kérdésekkel az alábbi elérhetőségeken adnak felvilágosítást:

Városi Könyvtár és Közösségi Ház – Kálmán Veronika 20/265-7475

Szigetszentmiklós és térsége Turisztikai Egyesület – Gere Ágnes 20/949-4760

Email: [ertektarszigetszentmiklos@gmail.com](mailto:ertektarszigetszentmiklos@gmail.com)

**SIKERES ÉS EREDMÉNYES MUNKÁT KÍVÁNUNK!**

A Városi Könyvtár és Közösségi Ház, valamint a

Szigetszentmiklós és térsége Turisztikai Egyesület munkatársai

**Pályázati programunk támogatói:**

****